cyanic-selkie/wikianc huggingface dataset:
চাঙ্গি সৈকত উদ্যান
সিহর্স মনিটরিং প্রকল্প
২০০৯ সালের মে থেকে, জাতীয় জীববৈচিত্র্য কেন্দ্রটি জাতীয় উদ্যান বোর্ডের স্বেচ্ছাসেবক এবং ওয়াইল্ড সিঙ্গাপুর এবং টিমসিগ্রাসের মতো গোষ্ঠীর সমন্বয়ে চাঙ্গিসহ বেশ কয়েকটি স্থানে সিহর্স (হিপ্পোক্যাম্পাস কুদা ) এবং পাইপফিশ (সিঙ্গনাথয়েডস বায়াকুলিয়টাস ) চিহ্নিতকরণ ও এদের সংখ্যা পর্যবেক্ষণের জন্য সংরক্ষণ ব্যবস্থাপনার উদ্দেশ্যে একটি প্রকল্প শুরু করে। সংগৃহীত ডেটা এদের সংখ্যা, বৃদ্ধির হার এবং প্রাকৃতিক আবাসস্থলে তাদের গতিবিধি পর্যবেক্ষণ করতে সহায়তা করবে।
ডেভিড হটন
ডেভিড লড হটন (David Houghton; জন্ম: ২৩ জুন, ১৯৫৭) বুলাওয়াওতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের সদস্য হিসেবে টেস্ট ও একদিনের আন্তর্জাতিকে অংশ নিয়েছেন তিনি। পাশাপাশি জিম্বাবুয়ে দলের অধিনায়কের দায়িত্বে ছিলেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতে পারতেন ডেভ হটন নামে পরিচিত ডেভিড হটন।
ক্রিকেট বিশ্বকাপ
সমগ্র খেলোয়াড়ী জীবনে ৬৩টি একদিনের আন্তর্জাতিকে অংশগ্রহণ করেছেন ডেভিড হটন। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, জ্যাক হেরন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ৫ অক্টোবর, ১৯৯৭ তারিখে নিউজিল্যান্ডের বিপক্ষে সর্বশেষ ওডিআইয়ে অংশ নেন তিনি।
১৯৮৭ সালের রিলায়েন্স বিশ্বকাপ ক্রিকেটে ১৩৭ বলে ১৪২ রান করেছিলেন। গ্রুপ-পর্বে নিউজিল্যান্ডের বিরুদ্ধে অনুষ্ঠিত ঐ খেলায় তিনি ১৩টি চার ও ৬টি ছক্কা হাঁকিয়েছিলেন। তার এ অবিস্মরণীয় ইনিংস খেলা স্বত্ত্বেও তৎকালীন সহযোগী সদস্য দেশ জিম্বাবুয়ে টেস্টভূক্ত নিউজিল্যান্ডের বিরুদ্ধে মাত্র ৩ রানের ব্যবধানে পরাজিত হয়েছিল। তার এ রানটি সহযোগী সদস্য দেশের ব্যাটসম্যানদের মধ্যে সর্বোচ্চ। এসময়ে আইসিসি ক্রিকেট বিশ্বকাপের ইতিহাসে ৮ম উইকেট জুটিতে ইয়ান বুচার্টকে সাথে নিয়ে সর্বোচ্চ ১১৭ রানের নতুন রেকর্ড গড়েন। ১০ অক্টোবর, ১৯৮৭ তারিখে ডেকানের হায়দ্রাবাদে বিশ্বকাপের চতুর্থ খেলায় তারা এ রেকর্ড গড়েছিলেন।
এভাবেই জিম্বাবুয়ে দল টেস্ট মর্যাদা লাভের দ্বারপ্রান্তে উপনীত হয়। জিম্বাবুয়ের পক্ষে দ্রুততম ২৪ ইনিংসে ১,০০০ টেস্ট রানের মাইলফলক স্পর্শ করেন।
টেস্ট ক্রিকেট
১৯৯২-৯৩ মৌসুমে ভারত ক্রিকেট দল মোহাম্মদ আজহারউদ্দীনের নেতৃত্বে জিম্বাবুয়ে সফর করে। এ সফরে স্বাগতিক জিম্বাবুয়ে দল তার অধিনায়কত্বে তাদের ইতিহাসের প্রথম টেস্টে ভারতের মোকাবেলা করে। ১৮ অক্টোবর, ১৯৯২ তারিখে হারারে স্পোর্টস ক্লাবে অনুষ্ঠিত একমাত্র টেস্টটিতে জিম্বাবুয়ে টসে জয়লাভ করে ব্যাটিংয়ের সিদ্ধান্ত নেয়। প্রথম ইনিংসে ৪৫৬ রান তুলে তার দল। অভিষেক টেস্টেই সেঞ্চুরি করার কৃতিত্ব প্রদর্শন করেন তিনি। প্রথম ইনিংসে ডেভিড হটন ৩২২ বল মোকাবেলান্তে ১২১ রান তুলেন। ঐ খেলাটি ড্রয়ে পরিণত হয়েছিল।
অবসর
খেলোয়াড়ী জীবন থেকে অবসর নেয়ার পর তিনি কোচ ও ধারাভাষ্যকারের দায়িত্ব পালন করছেন। হার্টফোর্ডশায়ারের র‌্যাডলেট ক্রিকেট ক্লাবের কোচের দায়িত্ব নেন। এ দায়িত্বে থাকাকালীন তার স্মরণীয় সাফল্য ছিল র‌্যাডলেট দলকে লন্ডনের সর্ববৃহৎ মর্যাদার অধিকারী ক্রিকেট প্রতিযোগিতারূপে আখ্যায়িত ইভনিং স্ট্যান্ডার্ড ট্রফিতে দলকে শিরোপা এনে দেয়া। এরপর ২০০৪ থেকে ২০০৭ মৌসুমের মধ্যভাগ পর্যন্ত ডার্বিশায়ার কাউন্টি ক্রিকেট ক্লাবের কোচ হন। পরবর্তীতে ২০১১ মৌসুমের মধ্যভাগে তাকে পুনরায় ডার্বিশায়ারের প্রথম একাদশের ব্যাটিং কোচের দায়িত্বে ফিরিয়ে আনা হয়।
মূল্যায়ন
জিম্বাবুয়ের দ্রুততম টেস্ট ক্রিকেটার হিসেবে ২৪ ইনিংসে ১০০০ টেস্ট রান সংগ্রহ করেন ডেভিড হটন। অ্যান্ডি ফ্লাওয়ারের পর জিম্বাবুয়ের ক্রিকেটের ইতিহাসে তাকে দ্বিতীয় সেরা ব্যাটসম্যানের মর্যাদা দেয়া হয়। ১৯৯৪-৯৫ মৌসুমে শ্রীলঙ্কার বিরুদ্ধে তিনি ২৬৬ রান করেন যা জিম্বাবুয়ের ব্যাটসম্যানদের মধ্যে অদ্যাবধি সর্বোচ্চ রানরূপে স্বীকৃত। এছাড়াও, সমগ্র খেলোয়াড়ী জীবনে ১,৪৬৪ রান সংগ্রহ করেছেন কোন শূন্য রান না করেই।
ডেভিড হটন ক্রিকেট খেলার পাশাপাশি নিজ দেশের হকি দলেরও প্রতিনিধিত্ব করেছেন। পাকিস্তানের হকি দলের অধিনায়ক তাকে সেরা গোলরক্ষকের মর্যাদা দিয়েছিলেন।
ইয়াকব বেকেনস্তেইন
থাম্ব|ইয়াকব বেকেনস্তেইন ইয়াকব ডেভিড বেকেনস্তেইন (১ মে ১৯৪৭- ১৬ আগস্ট ২০১৫) মেক্সিকায় জন্ম নেওয়া একজন ইসরায়েলি আমেরিকান তাত্ত্বিক পদার্থবিজ্ঞানী, যিনি কৃষ্ণবিবরের তাপগতিবিদ্যা এবং তথ্য ও অভিকর্ষের মধ্যে সম্পর্ক স্থাপনের ভিত্তি প্রতিষ্ঠায় অবদান রাখেন।
জীবনী
বেকেনস্তেইন ব্রুকলিন পলিটেকনিক ইনস্টিটিউটে (বর্তমান নিউ ইয়র্ক বিশ্ববিদ্যালয়ের পলিটেকনিক প্রকৌশল স্কুল) পড়াশোনা করেন। তিনি সেখান থেকে স্নাতক ও ১৯৬৯ সালে স্নাতকোত্তর ডিগ্রি লাভ করেন। তিনি জন আর্চিবল্ড হুইলারের ১৯৭২ সালে পিএইচডি ডিগ্রি লাভ করেন।
ইয়াকব ও তার স্ত্রী বিলহার তিনজন সন্তান ছিল। তাদের সবাই (ইয়েহোনাদভ,উরিয়া ও রিভকা বেকেনস্তেইন) বড় হয়ে বিজ্ঞানী হন। ২০১৮ সালে ইয়োহোনাদভ ইসরায়েল বিজ্ঞান ও প্রযুক্তি ইনস্টিটিউটে যোগদান করেন। বেকেনস্তেইন একজন ধার্মিক ব্যক্তি ও ঈশ্বরে বিশ্বাসী হিসেবে পরিচিত ছিলেন। তিনি বলেছেন, "আমি বিশ্বকে ঈশ্বরের সৃষ্টি হিসেবে বিবেচনা করি। তিনি কতগুলো সুনির্দিষ্ট আইন প্রণয়ন করেছেন এবং বৈজ্ঞানিক কাজের মাধ্যমে সেগুলো আবিষ্কার করতে আমি আনন্দ অনুভব করি।"
বিজ্ঞানী হিসেবে কর্মজীবন
কৃষ্ণবিবরের নাক্ষত্রিক ঘটনাপ্রবাহ সম্পর্কে বেকেনস্তেইন তিনটি গুরুত্বপূর্ণ গবেষণাপত্র রচনা করেন। এগুলোর মধ্যে রয়েছে- নো হেয়ার উপপাদ্য(ভর, ইলেকট্রনের আধান ও কৌণিক ভরবেগ- এই তিনটি জিনিসকে মানদণ্ড হিসেবে ব্যবহার করে অভিকর্ষ ও তড়িৎচুম্বকত্ব সম্পর্কিত আইনস্টাইন-ম্যাক্সওয়েল সমীকরণের সকল কৃষ্ণবিবরীয় সমাধান নির্ণয় করা সম্ভব- এটাই এ উপপাদ্যের প্রতিপাদ্য), কৃষ্ণবিবরের নাক্ষত্রিক ঘটনাপ্রবাহ ও কৃষ্ণবিবরীয় তাপগতিবিদ্যার উপর তত্ত্ব উপস্থাপন।  এছাড়াও বেকেনস্তেইন কোয়ান্টাম ভর ও বিশৃঙ্খলা-মাত্রার উপর প্রবন্ধ রচনা করেন।
তিনি ১৯৭২ থেকে ১৯৭৪ সাল পর্যন্ত ইউনিভার্সিটি অব টেক্সাস অ্যাট অস্টিনের ডক্টরেটোত্তর ফেলো হিসাবে কাজ করেন। এরপর তিনি ইসরায়েলের বেন গুরিয়ন বিশ্ববিদ্যালয়ে শিক্ষকতা করেন। ১৯৭৮ সালে তিনি পূর্ণ অধ্যাপক পদে পদোন্নতি পান। ১৯৮৩ সালে তিনি জ্যোতিঃপদার্থবিজ্ঞান বিভাগের বিভাগীয় প্রধান হিসেবে নিযুক্ত হন।
১৯৯০ সালে তিনি জেরুজালেম বিশ্ববিদ্যালয়ের অধ্যাপক পদে নিযুক্ত হন। তিন বছরের মধ্যেই তিনি তাত্ত্বিক পদার্থবিজ্ঞান বিভাগের বিভাগীয় প্রধান পদে নিযুক্ত হন। ১৯৯৭ সালে তিনি ইসরায়েলের বিজ্ঞান ও কলা একাডেমির সদস্যপদে নির্বাচিত হন। ২০০৯-২০১০ সালে তিনি ইনস্টিটিউট অব অ্যাডভান্সড স্টাডিজ এর একজন খণ্ডকালীন শিক্ষক ছিলেন।
ফিনল্যান্ডের হেলসিংকি শহরে মারা যাওয়ার পূর্ব পর্যন্ত ইয়াকব হিব্রু বিশ্ববিদ্যালয়ের তাত্ত্বিক পদার্থবিজ্ঞান বিভাগের পোলাক অধ্যাপক পদে নিযুক্ত ছিলেন। ২০১৫ সালের ১৬ আগস্ট তিনি মৃত্যুবরণ করেন। এর কয়েক মাস পূর্বে তিনি আমেরিকান পদার্থবিজ্ঞান সমিতির আইনস্টাইন পুরস্কার লাভ করেন। "কৃষ্ণবিবরের বিশৃঙ্খল মাত্রার উপর তাঁর অভাবনীয় কাজ, যা কৃষ্ণবিবরীয় তাপগতিবিদ্যা নামে পদার্থবিজ্ঞানের একটি নতুন ক্ষেত্র সৃষ্টি করেছে ও কোয়ান্টাম বলবিদ্যা ও অভিকর্ষের মধ্যে সম্পর্ক স্থাপন করেছে"-এর স্বীকৃতিস্বরূপ তিনি এই পুরস্কার লাভ করেন।
পদার্থবিজ্ঞানে অবদান
১৯৭২ সালে বেকেনস্তেইন সর্বপ্রথম বলেন-"কৃষ্ণ বিবরগুলোর সুসংজ্ঞায়িত বিশৃঙ্খলা মাত্রা থাকা উচিত।"বেকেনস্তেইনের মতে,কৃষ্ণ বিবরের বিশৃঙ্খলা মাত্রা এর দিগন্তসীমার আয়তনের সমানুপাতিক।
২০২-কোভি
২০২ কোভি হলো একটি কোভিড-১৯ টিকা প্রার্থী যা শ্যানগাই জেরান জৈবপ্রযুক্তি কোম্পানি লিমিটেড ওয়ালভেক্স বায়োটেক দ্বারা বিকশিত হয়েছে।
সোনিয়া দাবির
সোনিয়া দাবির (জন্ম: ১৭ জুলাই ১৯৮০) হলেন একজন ভারতীয় মহিলা ক্রিকেটার যিনি ভারতীয় জাতীয় দলের হয়ে ২টি একদিনের আন্তর্জাতিকে এবং একটি টোয়েন্টি২০ আন্তর্জাতিকে ম্যাচ খেলেছেন। তিনি ভারতের ঘরোয়া লীগ প্রতিযোগীতায় মহারাষ্ট্র দলের হয়ে প্রতিনিধিত্ব করে থাকেন।
গেইন (ইলেকট্রনিক্স)
সূক্ষ্মভাবে আলোচনা করা  গেলে বলতে হয়,গেইন  শব্দটি নিজে একটি অস্পষ্ট পদ, সুনির্দিষ্টভাবে গাণিতিক কোনো সমীকরণ ধারণ করে না। এটি আউটপুট থেকে ইনপুট বিভব বা ভোল্টেজ এর অনুপাত কে নির্দেশ করতে পারে (ভোল্টেজ গেইন); আবার আউটপুট থেকে ইনপুট তড়িৎ প্রবাহের অনুপাত কে নির্দেশ করতে পারে (কারেন্ট গেইন), ক্ষেত্রবিশেষে আউটপুট থেকে ইনপুট বৈদ্যুতিক ক্ষমতা বা পাওয়ার এর অনুপাতও নির্দেশ করতে পারে (পাওয়ার গেইন)।  শব্দতরঙ্গের আলোচনা এবং অ্যামপ্লিফায়ার এর সাধারণ উদ্দেশ্য আলোচনায়, বিশেষ করে অপারেশনাল অ্যামপ্লিফায়ারের ক্ষেত্রে গেইন দ্বারা ভোল্টেজ গেইন বুঝানো হয়।   কিন্তু রেডিও ফ্রিকোয়েন্সি অ্যামপ্লিফায়ার এ (বেতার তরঙ্গ বিবর্ধক) গেইন সাধারণত পাওয়ার গেইন কে নির্দেশ করে। এছাড়াও গেইন কে সেন্সর(সংবেদক) এর প্রক্রিয়া আলোচনায় ব্যবহার করা হয় যেখানে আউটপুট এবং ইনপুট এর একক ভিন্ন থাকে; এসব ক্ষেত্রে গেইন এর একক অবশ্যই নির্দিষ্ট করে উল্লেখ করা থাকতে হয়। উদাহরণস্বরূপ "৫ মাইক্রোভোল্ট পার ফোটন" অর্থাৎ প্রতি ফোটনে ৫ মাইক্রোভোল্ট বলতে হচ্ছে একটি আলোক সংবেদক বা ফটোসেন্সর এর রেসপন্সিভিটি বা সংবেদনশীলতা। একটি বাইপোলার ট্রানজিস্টর এর ক্ষেত্রে গেইন দ্বারা সম্মুখ প্রবাহ সরবরাহের (ফরওয়ার্ড কারেন্ট ট্রান্সফার) অনুপাত কে নির্দেশ করেঃ হয়তো hFE ("বিটা", একটি নির্দিষ্ট প্রক্রিয়াধীন বিন্দুতে Ic এবং Ib এর স্থির অনুপাত) কিংবা কিছুক্ষেত্রে hfe ("স্মল সিগন্যাল কারেন্ট গেইন", Ic বনাম Ib লেখচিত্রের যেকোনো বিন্দুতে ঢাল)।
একটি ইলেকট্রনিক যন্ত্র বা বর্তনীর গেইন সাধারণত প্রযুক্ত বা প্রদত্ত সিগন্যালের কম্পাংকের সাপেক্ষে পরিবর্তিত হয় অর্থাৎ কম্পাংকের উপর নির্ভরশীল। যদি ভিন্নমত উল্লেখিত না থাকে, তাহলে গেইন দ্বারা পাসব্যান্ড কম্পাংকের ব্যবধিতে গেইন নির্দেশ করা হয় যেখানে পাসব্যান্ড হচ্ছে যন্ত্রের অভিষ্ট প্রক্রিয়াশীল কম্পাংক ব্যবধি। অন্যদিকে এন্টেনা নকশার ক্ষেত্রে গেইন ভিন্নরকম অর্থ বহন করে। এন্টেনা গেইন হচ্ছে একটি দিকনির্দেশক এন্টেনা থেকে এর রেডিয়েশন ইনটেন্সিটি বা বিকিরণ তীব্রতার অনুপাত (একটি ক্ষতিহীন এন্টেনা অর্থাৎ যে এন্টেনার কোনো অপচয় নেই, সবটুকু শক্তি রূপান্তর করতে সক্ষম এমন এন্টেনার গড় বিকিরণ তীব্রতা বা রেডিয়েশন ইনটেন্সিটি)
পাওয়ার গেইন
ডেসিবেল(dB) এককে পাওয়ার গেইন, এর সংজ্ঞায়নঃ
যেখানে P_\text{in} হচ্ছে ইনপুট প্রান্তে প্রয়োগকৃত পাওয়ার বা ক্ষমতা, হচ্ছে আউটপুট প্রান্তে প্রাপ্ত পাওয়ার বা ক্ষমতা।
হুবুহু একইরকমভাবে স্বাভাবিক লগারিদম ব্যবহার করেও পাওয়ার গেইন হিসেব করা যায়; এক্ষেত্রে গেইন এর একক ডেসিবেল এর পরিবর্তে নেপারস হবেঃ
ভোল্টেজ গেইন
পাওয়ার গেইন কেই পাওয়ার বা ক্ষমতার পরিবর্তে ভোল্টেজ বা বিভব দ্বারা হিসেব করা যায় জুলের প্রথম সূত্র P = V^2/R ব্যবহার করে। এক্ষেত্রে সংজ্ঞায়নের সূত্রটি হবেঃ
এখানে বেশিরভাগ ক্ষেত্রেই ইনপুট ইমপিডেন্স R_\text{in} এবং আউটপুট ইমপিডেন্স সমান হয়, সেক্ষেত্রে উপরিউক্ত সমীকরণটিকে এর সরলীকৃত রূপ হবেঃ
এই সরলীকৃত সূত্রটিকে ২০ লগ নিয়ম বা 20 log রুল বলে এবং এটি ডেসিবেল এককে ভোল্টেজ গেইন হিসেব করতে ব্যবহৃত হয়।এটি পাওয়ার গেইনের সমান হবে যদি ও কেবল যদি ইনপুট ও আউটপুট ইমপিডেন্স পরস্পর সমান হয়।
কারেন্ট গেইন
একইভাবে P = I^2 R সূত্র থেকে প্রতিস্থাপন করে পাওয়ার গেইন কে যখন পাওয়ার বা ক্ষমতার পরিবর্তে তড়িৎ প্রবাহ দিয়ে হিসেব করা হয় তখন সংজ্ঞায়ন সূত্র হবেঃ
আগের মতই এখানে বেশিরভাগ ক্ষেত্রেই ইনপুট ইমপিডেন্স এবং আউটপুট ইমপিডেন্স সমান হয়, সেক্ষেত্রে উপরিউক্ত সমীকরণটিকে এর সরলীকৃত রূপ হবেঃ
এই সরলীকৃত সূত্রটি ডেসিবেল এককে কারেন্ট গেইন হিসেব করতে ব্যবহৃত হয় এবং এটি পাওয়ার গেইনের সমান হবে যদি ও কেবল যদি ইনপুট ও আউটপুট ইমপিডেন্স পরস্পর সমান হয়।
উপরের প্রতিটি ক্ষেত্রে গেইন এর কোনো একক থাকবে না, গেইন হবে একক বিহীন একটি সংখ্যা পরিমাণ যেহেতু এরা একই এককবিশিষ্ট দুইটি পরিমাপ এর অনুপাত (এখানে ব্যবহৃত ডেসিবেল কোনো একক নয়, বরঞ্চ এটি লগারিদমিক সম্পর্ক নির্দেশের একটি প্রক্রিয়া মাত্র)। বাইপোলার ট্রানজিস্টর এর ক্ষেত্রে এটি আউটপুট ও ইনপুট কারেন্ট বা তড়িৎ প্রবাহের অনুপাত যেখানে দুটি প্রবাহই অ্যাম্পিয়ার এককে পরিমাপকৃত। অন্যান্য যন্ত্রের ক্ষেত্রে গেইন এর একটি এসআই এককে একটি মান থাকবে; যেমন অপারেশনাল ট্রান্সকনডাকট্যান্স অ্যামপ্লিফায়ার এ একটি ওপেন-লুপ  গেইন (ট্রান্সকনডাকট্যান্স) থাকবে সিমেন্স এককে (mho) কারণ এক্ষেত্রে গেইন হবে আউটপুট কারেন্ট/তড়িৎ প্রবাহ ও ইনপুট ভোল্টেজ/বিভবের অনুপাত।
উদাহরণ
প্রশ্নঃ একটি অ্যামপ্লিফায়ার এর ইনপুট ইমপিডেন্স ৫০ ওহম এবং এটি ৫০ ওহম এর একটি লোড এর সাথে সংযুক্ত।  এর ইনপুট ভোল্টেজ(V_\text{in}) বা বিভব যখন ১ ভোল্ট তখন আউটপুট ভোল্টেজ বা বিভব ১০ ভোল্ট হয়। অ্যামপ্লিফায়ার এর ভোল্টেজ ও পাওয়ার গেইন কত হবে?
উত্তরঃ সহজভাবে এর ভোল্টেজ গেইন হবে
এখানে V/V একক উল্লেখ করাটা ঐচ্ছিক, বাধ্যতামূলক নয়; তবে এখানে এই গেইন টি যে পাওয়ার গেইন নয় বরং ভোল্টেজ গেইন- এই বিষয়টি নিশ্চিত করার উদ্দেশ্যে একক উল্লেখ করা হয়েছে। আবার পাওয়ার বা ক্ষমতার সূত্র P = V2/R ব্যবহার করে পাওয়া যায়, পাওয়ার গেইনঃ
একইভাবে এখানে W/W একক উল্লেখ করাটা ঐচ্ছিক; পাওয়ার গেইন হিসেবে নিশ্চিত করার উদ্দেশ্যে একক উল্লেখ করা হয়েছে। তবে মূলত পাওয়ার গেইন কে ডেসিবেল পদ্ধতিতে বেশি ব্যবহার বা হিসেব করা হয়, তাই পাওয়ার গেইনঃ
ইনপুট-আউটপুট এর ভোল্টেজ/বিভব এবং ইমপিডেন্স একই রকম বা সমান হলে, ১ (এক) অনুপাত বিশিষ্ট গেইন অর্থাৎ শূন্য ডেসিবেল বিশিষ্ট গেইনকে ইউনিটি গেইন বা একক গেইন বলা হয়।
শ্রী প্রীতম
শ্রী প্রীতম (Shree Pritam) ভারতের একজন সংগীত পরিচালক।
মোহিনীশঙ্কর রায়
মোহিনীশঙ্কর রায় (Mohinishankar Roy) (২৩ জ্যৈষ্ঠ, ১২৮৫ - ২৫ আষাঢ়, ১৩৪৯ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী ছিলেন। বঙ্গভঙ্গ রদ এবং স্বদেশী আন্দোলনে উল্লেখযোগ্য অংশগ্রহণ করেন। প্রথম বিশ্বযুদ্ধের আগে দীর্ঘদিন অন্তরীণ ছিলেন। ১৯২১ সালে অসহযোগ আন্দোলনে যোগ দিয়ে কারারুদ্ধ হন। ছাড়া পেয়ে কংগ্রেস এবং যুগান্তর দলের সাথে যুক্ত থাকেন।
জন্ম
মোহিনীশঙ্কর রায়ের জন্ম কিশোরগঞ্জ জেলার কটিয়াদী উপজেলার গচিহাটায়।
সাধনা সমিতির সদস্যবৃন্দ
মোহিনীশঙ্কর রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ঘোড়াঘাট পৌরসভা
জনপ্রতিনিধি
বর্তমান মেয়রঃ মোঃ আব্দুস ছাত্তার মিলন
শার্লট
শার্লট (Charlotte) মার্কিন যুক্তরাষ্ট্রের নর্থ ক্যারোলাইনা অঙ্গরাজ্যের বৃহত্তম শহর। ২০১৩ সালে এর অনুমিত জনসংখ্যা ছিল ৭,৯২,৮৬২ জন। এটি আমেরিকার ১৬তম জনবহুল শহর।
আবদুল লতিফ খান
আবদুল লতিফ খান বাংলাদেশ আওয়ামী লীগের রাজনীতিবিদ এবং অবিভক্ত খুলনা-৪ (বর্তমান বাগেরহাট-৪) আসনের সাবেক সাংসদ। তিনি ১৯৭৯ সালে দ্বিতীয় জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন। তিনি খুলনা বিভাগে বাকশাল জেলা গভর্নর হিসেবেও দায়িত্ব পালন করেছিলেন।
জন্ম ও প্রাথমিক জীবন
আবদুল লতিফ খান ১৯৩৩ সালে বাগেরহাটের মোড়লগঞ্জের আলকুলিয়া গ্রামে জন্মগ্রহণ করেন।
হাওড়া নদী
হাওড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৪০ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক হাওড়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৪।
অন্যান্য তথ্য
নদীটির প্রস্থ গঙ্গাসাগর সেতু এলাকায় ৪০ মিটার এবং গভীরতা ৩.৫ মিটার। হাওড়া নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না। তবে জোয়ারভাটার প্রভাব আছে এই নদীতে। জুলাই-আগস্টে বেশি পানিপ্রবাহের সময় প্রবাহের পরিমাণ দাঁড়ায় ৯৮ ঘনমিটার/সেকেন্ড। সাধারণত বন্যা হয় না। এই নদীর উপর আখাউড়া রেলসেতু রয়েছে।
গুজি গুজি গ্যান্ডার
“গুজি গুজি গ্যান্ডার” হলো ইংরেজি ভাষার একটি শিশুতোষ ছড়া। এর রাউড লোকসঙ্গীত সূচক সংখ্যা হলো ৬৪৮৮।
কথা
ছড়াটির আধুনিক সংস্করণের কথাগুলো হলো:
Goosey goosey gander, Whither shall I wander? Upstairs and downstairs And in my lady's chamber. There I met an old man Who wouldn't say his prayers, So I took him by his left leg And threw him down the stairs.
উর্দুজ জেলা
উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠন করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে।
শাহরাস্তি পৌরসভা
শাহরাস্তি পৌরসভা বাংলাদেশের চাঁদপুর জেলার অন্তর্গত একটি পৌরসভা।
আয়তন
শাহরাস্তি পৌরসভার আয়তন ১৩.৩৮ বর্গ কিলোমিটার (৩,৩০৭ একর)।
জনসংখ্যা
২০১১ সালের আদমশুমারি অনুযায়ী শাহরাস্তি পৌরসভার মোট জনসংখ্যা ২৮,২৮৭ জন। এর মধ্যে পুরুষ ১৩,৬৯৫ জন এবং মহিলা ১৪,৫৯২ জন। মোট পরিবার ৫,৮১৫টি।
অবস্থান ও সীমানা
শাহরাস্তি উপজেলার উত্তরাংশে শাহরাস্তি পৌরসভার অবস্থান। এ পৌরসভার উত্তরে মেহের উত্তর ইউনিয়ন ও টামটা উত্তর ইউনিয়ন, পশ্চিমে টামটা দক্ষিণ ইউনিয়ন, দক্ষিণে মেহের দক্ষিণ ইউনিয়ন এবং পূর্বে মেহের উত্তর ইউনিয়ন অবস্থিত।
নামকরণ
হযরত বোগদাদি শাহরাস্তি (রহ.) এর নামে নামকরণ করা হয় এই উপজেলা।
প্রতিষ্ঠাকাল
১৯৯৮ সালের ১৫ অক্টোবর শাহরাস্তি পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১২ সালের ১১ জুলাই পৌরসভাটি খ শ্রেণীতে এবং ২০১৪ সালের ২৩ জুন ক শ্রেণীতে উন্নীত করা হয়।
প্রশাসনিক এলাকা
শাহরাস্তি পৌরসভায় ১২টি ওয়ার্ড রয়েছে। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী শাহরাস্তি পৌরসভার সাক্ষরতার হার ৬৭%। এ পৌরসভায় ২টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১০টি প্রাথমিক বিদ্যালয় রয়েছে।
যোগাযোগ ব্যবস্থা
কুমিল্লা বিশ্বরোড হতে চাঁদপুর যাওয়ার মধ্যপথেই শাহরাস্তি গেট, দোয়াভাঙ্গা নামক স্থানে নেমে যাওয়া যায় শাহরাস্তিতে।
জনপ্রতিনিধি
মেয়র- হাজী আবদুল লতিফ।
আহ টয়
আহ টয় (Taishanese: /a˧ tʰɔi˥/, স্ট্যান্ডার্ড ক্যান্টোনিজ:Aa 3 Coi 2, (, ১৮২৯ – ফেব্রুয়ারি ১, ১৯২৮) ছিলেন একজন চীনা-মার্কিন গোল্ড রাশের সময় সান ফ্রান্সিসকো, ক্যালিফোর্নিয়ার পতিতা ও ম্যাডাম, এবং কথিত সান ফ্রান্সিসকোর প্রথম চীনা পতিতা। ১৮৪৮ সালে হংকং থেকে এসে তিনি দ্রুত ওল্ড ওয়েস্টের সবচেয়ে পরিচিত এশীয় নারী হয়ে ওঠেন। কথিত আছে যে তিনি লম্বা, বাদামী চোখের আকর্ষণীয় নারী ছিলেন।
রেক (সরঞ্জাম)
থাম্ব| কাঠের হাত-রেক থাম্ব| মাটি এবং পাথরের জন্য একটি ধনুক রেক রেক (পুরাতন ইংরেজি রাকা, ওলন্দাজ হার্কের সাথে পরিচিত, জার্মান রেচেন, যার মূল অর্থ "একত্রে আঁচড় দেয়া", "গাদা করা") বাইরে ব্যবহারের জন্য একটি ঝাড়ু ; একটি হ্যান্ডেলের সাথে আড়াআড়িভাবে স্থির একটি দাঁতযুক্ত দণ্ড বা একটি হাতলে স্থির করা একটি বাগান সরঞ্জাম, এবং পাতা, খড়, ঘাস ইত্যাদি সংগ্রহ করতে এবং বাগানে, মাটি আলগা করার জন্য, হালকা আগাছা ও সমতলকরণ, মৃত আগাছা অপসারণের জন্য ব্যবহৃত হয়। লন থেকে ঘাস, এবং সাধারণত হ্যারো দ্বারা যেসব কাজ করা যায় তার সবই এর দ্বারা করা সম্ভব।
রেকের বড় বড় যান্ত্রিক সংস্করণ কৃষিকাজে ব্যবহার করা হয়, যেগুলোকে হে রেক বলা হয়, বিভিন্ন আকারে তৈরি করা হয় (যেমন স্টার-হুইল রেক, রোটারি রেক ইত্যাদি) বিভিন্ন ধরনের হস্তচালিত রেক দিয়ে অ-যান্ত্রিক খামারের কাজ করা যেতে পারে।
টোকিও শিমবুন
টোকিও শিমবুন (東京 新聞, টাকিয়া শিনবুন, আক্ষরিকভাবে টোকিও সংবাদপত্র) চুনিচি শিমবুন সংস্থা কর্তৃক প্রকাশিত একটি জাপানি সংবাদপত্র। এই গ্রুপ টোকিও মেট্রোপলিটন এরিয়ায় দ্য টোকিও শিমবুন নামে এবং নাগোয়া মহানগর অঞ্চলে চুনিচি শিমবুন নামে সংবাদপত্র প্রকাশ করে। গ্রুপের দৈনিক সকালের প্রচলন ৩.৫ মিলিয়ন। জুলাই ২০০৮ এর হিসাবে, জাপান সংবাদপত্র প্রকাশক এবং সম্পাদক সমিতির হিসাবে, টোকিও শিমবুন পত্রিকার ' সকালের সংস্করণের গড় দৈনিক প্রচলন ৬২০,১২৫ অনুলিপি এবং সান্ধ্যকালীন সংস্করণের প্রচলন ৩০৯,৩৮৭ অনুলিপি।
চুনিচি শিমবুন কোম্পানির সদর দফতর জাপানের নাগোয়ায়। এর মোট কর্মীসংখ্যা ৩,৪৫৮। টোকিও শিমবুন পত্রিকাটি পেশাদার জাপানি বেসবল দল চুনিচি ড্রাগনসেরও মালিক।
ইতিহাস
গ্রুপটি ১৮৮৮ সালের, যখন নাগোয়াতে একটি আঞ্চলিক সংবাদপত্র প্রতিষ্ঠিত হয়েছিল। ১৯৪২ সালে, পত্রিকাটি মিয়াকো শিমবুন সাথে মিশে যায়, এটি ছিল নাগোয়া ভিত্তিক আরেকটি সংবাদপত্র। ১৯৬৭ সালে টোকিও-ভিত্তিক কাগজের সাথে একত্রিত হয়ে প্রকাশনাটি তার বর্তমান রূপটি গ্রহণ করেছিল।
তারাব পৌরসভা
তারাব পৌরসভা বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অন্তর্গত 'ক' শ্রেণির একটি পৌরসভা।
অবস্থান ও সীমানা
তারাব পৌরসভা নারায়ণগঞ্জ জেলার রূপগঞ্জ থানায় অবস্থিত, বাংলাদেশের রাজধানী ঢাকার ১৪ কিলোমিটার পূর্বে। “ঢাকা-সিলেট” মহাসড়ক, (সুলতানা কামাল সেতু সংলগ্ন), এই পৌরসভার ভিতর দিয়ে গিয়েছে।
জনপ্রতিনিধি
বর্তমান মেয়রঃ হাসিনা গাজী সাবেক মেয়রঃ জনাব শফিকুল ইসলাম চৌধুরী
✪✪ প্রথম নির্বাচিত মেয়রঃ জনাব মোঃ মাহবুবুর রহমান খান।
শাহেদ নুরুদ্দিন
শাহেদ নুরুদ্দিন বাংলাদেশ সুপ্রিম কোর্টের হাইকোর্ট বিভাগের একজন বিচারপতি। তিনি ২০০৪ সালের ঢাকা গ্রেনেড হামলা মামলার বিচারক ছিলেন।
বরগুনা সরকারি মহিলা কলেজ
বরগুনা সরকারি মহিলা কলেজ বাংলাদেশের বরগুনা জেলার বরগুনা সদর উপজেলার অন্তর্গত একটি সরকারি শিক্ষাপ্রতিষ্ঠান। ১৯৮৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক ও ডিগ্রি পর্যায়ের সার্টিফিকেট প্রদান করে।
ইতিহাস
কলেজটি ১৯৮৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৮ সালে বি.এ(পাস) কোর্স খোলা হয়। তারিখে কলেজটিকে প্রথম এমপিওভুক্ত করা হয়।
জওহরলাল নেহেরু স্টেডিয়াম, দিল্লি
জওহরলাল নেহেরু স্টেডিয়াম নতুন দিল্লি শহরের তথা ভারতের অন্যতম প্রধান স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়।
পরিকাঠামোগত মান
এই মাঠ আন্তর্জাতিক অ্যাথলেটিকস ফেডারেশন মান অনুযায়ী তৈরী করা হয়েছে।
১৯৮৯ এশিয়ান অ্যাথলেটিকস চ্যাম্পিয়নশিপ
ভারত প্রথমবার এই টুর্নামেন্ট আয়োজন করে।
জেরাল্ড পেকোভার
জেরাল্ড এডওয়ার্ড পেকোভার (Gerald Peckover; জন্ম: ২ জুন, ১৯৫৫) সলসবারিতে জন্মগ্রহণকারী প্রথিতযশা ও সাবেক জিম্বাবুয়ের আন্তর্জাতিক ক্রিকেটার। জিম্বাবুয়ে দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
জওহরলাল নেহেরু স্টেডিয়াম, দিল্লি
২০১১ সাফ চ্যাম্পিয়নশিপ
২০১১ সালে টুর্নামেন্টের মূল ভেন্যু হিসেবে ব্যবহৃত হয়।
জেরাল্ড পেকোভার
ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করেছেন জেরাল্ড পেকোভার।
খেলোয়াড়ী জীবন
১৯৭৭-৭৮ মৌসুম থেকে ১৯৭৯-৮০ মৌসুম পর্যন্ত জেরাল্ড পেকোভারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র একদিনের আন্তর্জাতিকে অংশগ্রহণ করার সুযোগ পেয়েছিলেন জেরাল্ড পেকোভার। ঐ সময়ে জিম্বাবুয়ে দল আইসিসির পূর্ণাঙ্গ সদস্য না হওয়ায় কোন টেস্টে অংশগ্রহণের সুযোগ হয়নি তার। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ের পক্ষে অংশ নেন। ১৩ জুন, ১৯৮৩ তারিখে ওরচেস্টারে ওয়েস্ট ইন্ডিজের বিপক্ষে ওডিআইয়ে অভিষেক ঘটে তার। ২০ জুন, ১৯৮৩ তারিখে বার্মিংহামে একই দলের বিপক্ষে সর্বশেষ ওডিআইয়ে অংশ নেন তিনি।
আকিরা ইয়োশিনো
আকিরা ইয়োশিনো (吉野 彰; জন্ম: ৩০ জানুয়ারি ১৯৪৮) হলেন একজন জাপানি রসায়নবিদ। যিনি আসাজি কাসেই কর্পোরেশনের ফেলো ও মেইজো বিশ্ববিদ্যালয়ের অধ্যাপক। তাকে আধুনিক লিথিয়াম আয়ন ব্যাটারির জনক হিসেবে অভিহিত করা হয় যা মোবাইল ফোন ও ল্যাপটপে ব্যবহৃত হয়। তিনি ২০১৯ সালে রসায়নে নোবেল পুরস্কার লাভ করেছিলেন।
মাধ্যমিক লিথিয়াম আয়ন ব্যাটারি উদ্ভাবন
১৯৮১ সালে আকিরা ইয়োশিনো পলিসেটিলিন ব্যবহার করে রিচার্জ করা যায় এমন ব্যাটারি নিয়ে গবেষণা শুরু করেন। পলিসেটিলিন হল এক রকম তড়িৎবাহী পলিমার যেটি হিদেকি শিরাকাওয়া আবিষ্কার করেছিলেন ও তার আবিষ্কারের জন্য তিনি পরবর্তীতে ২০০০ সালে রসায়নে নোবেল পুরস্কার লাভ করেছিলেন।
১৯৮৩ সালে ইয়োশিনপ লিথিয়াম কোবাল্ট অক্সাইড (LiCoO2) (১৯৭৯ সালে গডশ্যাল ও তার দল স্ট্যানফোর্ড বিশ্ববিদ্যালয়ে,  ও অক্সফোর্ড বিশ্ববিদ্যালয়ের জন বি. গুডএনাফ ও কোইচি মিজুশিমা এটি আবিষ্কার করেছিলেন) ক্যাথোড হিসেবে ব্যবহার করেছিলেন ও পলিসেটিলিনকে অ্যানোড হিসেবে ব্যবহার করেছিলেন। এই ধরনের ব্যাটারির অ্যানোডে কোনো লিথিয়াম ছিল না এবং এখানে লিথিয়াম আয়ন ক্যাথোডের LiCoO2 থেকে অ্যানোডে আসত চার্জিংয়ের সময়, যা ছিল আধুনিক লিথিয়াম আয়ন ব্যাটারির পথপ্রদর্শক।
পলিসেটিলিনের ঘনত্ব খুব কম যার দরুন ব্যাটারির কর্মে সমস্যা সৃষ্টি কর‍ত। এর দরুন ইয়োশিনো কার্বনীয় বস্তু অ্যানোডে ব্যবহার করেন ও ১৯৮৫ সালে তিনি প্রথম প্রোটোটাইপ লিথিয়াম আয়ন ব্যাটারি তৈরি করেন ও পেটেন্ট লাভ করেন। এভাবেই জন্ম হয়েছিল আধুনিক লিথিয়াম আয়ন ব্যাটারির।
সনি ১৯৯১ সালে এবং এঅ্যান্ডটি ব্যাটারি (আসাহি কাসেই ও তোশিবার যৌথ বিনিয়োগে প্রতিষ্ঠিত) ১৯৯২ সালে এই ধরনের ব্যাটারি বাজারে আনে।
ইয়োশিনো আবিষ্কার করেছিলেন যে অ্যানোডের জন্য কার্বনীয় পদার্থ উপযুক্ত। ইয়োশিনো ফয়েল কারেন্ট সংগ্রাহকের উন্নয়ন ঘটান। যা কম মূল্যে উচ্চ ভোল্টেজ পাবার বিষয় নিশ্চিত করেছিল। এছাড়া, ব্যাটারিতে অতিরিক্ত সুরক্ষার জন্য ধনাত্মক তাপীয় সহগযন্ত্র ব্যবহৃত হয়েছিল।
১৯৮৬ সাকে ইয়োশিনো লিথিয়াম আয়ন ব্যাটারি তৈরির অনুমোদন প্রদান করেন। তার এই ব্যাটারি ছিল পূর্বের লিথিয়াম আয়ন ব্যাটারি অপেক্ষা উন্নত। তার এই ব্যাটারি সম্পর্কে পরীক্ষা চালিয়ে মার্কিন কর্তৃপক্ষ মতামত প্রদান করেছিল যে এটি সে আমলে প্রচলিত ধাতব লিথিয়াম ব্যাটারি থেকে আলাদা।
ক্রিমপাই (যৌনকর্ম)
ক্রিমপাই (অভ্যন্তরীণ বীর্যপাত এবং সমলিঙ্গের প্রসঙ্গে প্রজনন ও বীজায়ন নামেও পরিচিত) হলো এক ধরনের যৌন ক্রিয়া যা সাধারণত পর্নোগ্রাফিতে প্রদর্শিত হয়। যার মধ্যে সাধারণত কোনও পুরুষ তার সঙ্গীর যোনি বা মলদ্বারের ভিতরে কনডমের ব্যবহার ছাড়াই বীর্যপাত করে, ফলে যোনি বা মলদ্বারে স্খলিত বীর্যের ফোঁটা ফোঁটা পড়া দৃশ্যমান হয়।
পর্নোগ্রাফিতে ব্যবহার
অভ্যন্তরীণ বীর্যপাত শটগুলি পর্নোগ্রাফিতে তুলনামূলকভাবে সাম্প্রতিককালে বিকশিত হয়েছে; এগুলি প্রথম দিককার পর্নোগ্রাফিক ছবিগুলোতে পাওয়া যায় না। এই জাতীয় দৃশ্যের বর্ণনা দিতে ক্রিমপাই শব্দের ব্যবহারের শুরুটা ২০০০ এর দশকের গোড়ার দিকে মার্কিন যুক্তরাষ্ট্রের পর্নোগ্রাফিতে হয়েছিল।
স্বাস্থ্যঝুঁকি
অভ্যন্তরীণ বীর্যপাতের বৈশিষ্ট্যযুক্ত পর্নোগ্রাফির উত্পাদনের মধ্যে রয়েছে অনিরাপদ সংগম বা যৌনমিলন, মহিলাদের মধ্যে অনাকাঙ্ক্ষিত গর্ভাবস্থার ঝুঁকি এবং এইচআইভির মতো যৌনরোগের সংক্রমণ (এসটিআই / এসটিডি) ঝুঁকি বাড়ানো।  এসটিআইগুলির ঝুঁকি মলদ্বারের ক্রিমপাইয়ে স্পষ্টভাবেই বৃদ্ধি পেয়েছে।
ব্যবসায় প্রশাসনে স্নাতক
ব্যবসায় প্রশাসনে স্নাতক হল বাণিজ্য বিভাগ এবং ব্যবসায় অনুষদে প্রদত্ত স্নাতক উপাধি। ইংরেজি ভাষাতে একে ব্যাচেলর অফ বিজনেস অ্যাডমিনিস্ট্রেশন বা সংক্ষেপে বি.বি.এ. বলা হয়। অধিকাংশ বিশ্ববিদ্যালয়ে এই উপাধি তখনই দেওয়া হয়, যখন কোনও শিক্ষার্থী চার বছর যাবৎ ব্যবসায়ের সাথে জড়িত এক বা একাধিক বিষয়ে পূর্ণকালীন অধ্যয়ন সম্পন্ন করে। ব্যবসায় প্রশাসনে স্নাতক শিক্ষাক্রম সাধারণত সাধারণ ব্যবসায় পাঠক্রম ও বিশেষ ব্যবসায় পাঠক্রম (একাডেমিক মেজর) এই দুইটি পাঠক্রম দ্বারা গঠিত।
শিক্ষাক্রমের উপাদান
এই উপাধি কোনও কোম্পানির কাজের দিক এবং তাদের মধ্যবর্তী যোগাযোগ সম্পর্কে বিস্তারিত জ্ঞান দেওয়ার উদ্দেশ্য নিয়ে তৈরি করা হয়েছে। যেখানে আবার একটি বিশেষ বাছাইকৃত বিষয়ে অভিজ্ঞও করে তোলা হয়। ব্যবসায় প্রশাসনে স্নাতক শিক্ষাক্রমে শিক্ষার্থীদেরকে বিভিন্ন ধরনের ভিত্তিমূলক বিষয় শেখানো হয় এবং একই সাথে একটি বাছাইকৃত উচ্চশিক্ষায়তনিক বিষয়ে বিশেষজ্ঞ করে তোলা হয়। এই উপাধি শিক্ষার্থীদের ব্যবস্থাপনা দক্ষতা, যোগাযোগ দক্ষতা এবং ব্যবসায় সিদ্ধান্ত গ্রহণের দক্ষতাকেও উন্নত করে। এমন অনেক পাঠক্রমও আছে যা দ্বারা প্রাতিষ্ঠানিক প্রশিক্ষণ এবং বাস্তবিক অভিজ্ঞতা দেওয়া হয় পরিস্থিতি অধ্যয়ন (কেইস স্টাডি), উপস্থাপনা, শিক্ষানবিসী, শিল্পক্ষেত্র পরিভ্রমণ এবং শিল্পক্ষেত্রের বিশেষজ্ঞদের সাথে আলোচনা দ্বারা।
এই প্রোগ্রামের আসল উপাদানগুলো বা কোর্সগুলো হল:
এই প্রোগ্রামে বিশেষজ্ঞ করা হয় নিম্নোক্ত বিষয়সমূহে:
বিবিএ
বিবিএ এর বিভাগসমূহঃ
মোজাফফর হোসেন বেগ
মুজাফফর হোসেন বেগ একজন ভারতীয় রাজনীতিবিদ। তিনি ভারতের জম্মু ও কাশ্মীর রাজ্যের প্রাক্তন উপ-মুখ্যমন্ত্রী ছিলেন। ২০২০ সালের প্রজাতন্ত্র দিবসে তিনি ভারতের তৃতীয় সর্বোচ্চ বেসামরিক সম্মান পদ্মভূষণ পান।
সেমিনোল (ব্যান্ড)
সেমিনোল ছিলো ফ্লোরিডার একটি আমেরিকান দেশীয় সংগীতের জুটি যা ভাই জিমি মাইয়ার্স এবং ডোনাল্ড "বুচ" মাইয়ার্সের সমন্বয়ে গঠিত হয়েছিলো। তারা দুজনেই ফ্লোরিডার বানেলের সাইপ্রেস লাউঞ্জে তাদের পারফর্ম শুরু করেছিলেন। সাওয়ের ব্রাউন এর প্রধান সংগীতশিল্পী মার্ক মিলারের কাছে একটি ডেমো টেপ স্খলহের পর তারা ন্যাশভিলের উদ্দেশ্যে যাত্রা করেছিল।
মোজাফফর হোসেন বেগ
বেগ মুফতি মোহাম্মদ সাঈদের নেতৃত্বে জম্মু ও কাশ্মীর পিপলস ডেমোক্রেটিক পার্টির প্রতিষ্ঠাতা সদস্য ছিলেন এবং ২০১৬ সালে মুফতির মৃত্যুর পরে দলের পৃষ্ঠপোষক হিসাবে তার নামকরণ করা হয়।
সেমিনোল (ব্যান্ড)
তাদের প্রথম একক সংগীত "সে নোজ মি বাই হার্ট (She Knows Me by Heart)", ​​কার্ব / ইউনিভার্সাল দ্বারা প্রকাশিত হয়েছিল আগস্ট ১২, ১৯৯৭ সালে। এটি বিলবোর্ড ম্যাগাজিন এবং হট কান্ট্রি সিঙ্গলস ও ট্র্যাকস চার্টে ৬৯ নম্বরে পৌঁছেছিল।
মোজাফফর হোসেন বেগ
পুরস্কার
২০২০ সালে পদ্মভূষণ পুরস্কার পান।
প্রাথমিক জীবন
তিনি কাশ্মীর উপত্যকার বারামুল্লা জেলার একটি ছোট পাহাড়ি গ্রাম ওয়াহিদনাতে জন্মগ্রহণ করেন। তিনি হার্ভার্ড বিশ্ববিদ্যালয়ের ল স্কুল থেকে স্নাতকোত্তর ডিগ্রি লাভ করেন।
কর্মজীবন
তিনি ১৯৯৬ সালে জম্মু ও কাশ্মীর পিপলস কনফারেন্সের সাথে তার রাজনৈতিক জীবন শুরু করেন, যেখানে তিনি ভাইস-চেয়ারম্যানের পদে অধিষ্ঠিত ছিলেন। ২০০২ সালে, তিনি জম্মু ও কাশ্মীর পিপলস ডেমোক্রেটিক পার্টির সাথে বিধানসভা নির্বাচনে লড়েন এবং বারামুল্লা নির্বাচনী এলাকা থেকে জয়ী হন। তিনি ২০০৮ সালে পুনরায় নির্বাচিত হন। তিনি ২০০২-২০০৬ সময়ের জন্য রাজ্য মন্ত্রিসভায় আইনমন্ত্রী এবং সংসদ বিষয়ক মন্ত্রীর পদে অধিষ্ঠিত ছিলেন। ২০০৬ সাল পর্যন্ত তিনি জম্মু ও কাশ্মীরের উপমুখ্যমন্ত্রী ছিলেন।
তিনি জম্মু ও কাশ্মীর পিপলস ডেমোক্রেটিক পার্টির প্রধান মুখপাত্র হিসেবে দায়িত্ব পালন করেছেন। এছাড়াও তিনি মার্কিন যুক্তরাষ্ট্র এবং ভারতের নয়াদিল্লিতে আইন সংস্থায় কাজ করেন। বেগ ১৯৮৭ থেকে ১৯৮৯ সাল পর্যন্ত জম্মু ও কাশ্মীর রাজ্যের অ্যাডভোকেট জেনারেল হিসেবে দায়িত্ব পালন করেন।
বেগ ২০১৪ সালে বারামুল্লা থেকে লোকসভায় নির্বাচিত হন।
২০২০ সালে, বেগকে ভারতের তৃতীয় সর্বোচ্চ বেসামরিক সম্মান পদ্মভূষণ পুরস্কার প্রদান করা হয়।
তাঁর এবং মেহবুবা মুফতির মধ্যে মতপার্থক্যের কারণে, যা ৩৭০ ধারা বাতিলের পরে বেড়েছে। অভিযোগ করা হয় যে বেগ সাজ্জাদ লোনের জম্মু ও কাশ্মীর পিপলস কনফারেন্সে যোগ দিয়েছেন। পিপলস কনফারেন্স সিনিয়র নেতা মুজাফফর বেগকে অস্বীকার করে। দলের সাধারণ সম্পাদক ইমরান আনসারি বলেন, বেগ কখনও জেকেপিসিতে যোগ দেননি।
বিজেপি ও বেগ
বিধানসভা নির্বাচনের ফলাফল ঘোষণার আগে প্রধানমন্ত্রী নরেন্দ্র মোদীর সাথে দেখা করা প্রথম পিডিপি নেতা বেগ এবং বিজেপির সাথে জোটের ইঙ্গিত দিয়ে, বেগ জোটের নথির এজেন্ডা সম্পর্কে দৃঢ় আপত্তি প্রকাশ করেন। তিনি বলেছিলেন যে, এটি কেবল "অস্পষ্ট এবং অস্পষ্ট" নয়, কোনও স্বাক্ষর ছাড়াই ছিল।
বৈবাহিক জীবন
তিনি সাফিনা বেগকে বিবাহ করেন। তাদের দু’সন্তান দাইমা, ডালিয়া।
কেভিন রাইট
কেভিন জন রাইট (Kevin Wright; জন্ম: ২৭ ডিসেম্বর ১৯৫৩) পশ্চিম অস্ট্রেলিয়ার উত্তর ফ্রিম্যান্টল এলাকায় জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ১৯৭৯ সময়কালে সংক্ষিপ্ত সময়ের জন্য অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন কেভিন রাইট।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত প্রথম-শ্রেণীর ক্রিকেটে পদচারণ ছিল কেভিন রাইটের। বিখ্যাত উইকেট-রক্ষক রড মার্শের ন্যায় পশ্চিম অস্ট্রেলিয়ায় জন্মগ্রহণকারী খেলোয়াড়ের এলাকায় কেভিন রাইট বড় হন। ১৯৭৪-৭৫ মৌসুমে সফররত ইংরেজ একাদশের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও, ১৯৭৬-৭৭ মৌসুমে রড মার্শ অস্ট্রেলিয়ার পক্ষে খেলার জন্য নিউজিল্যান্ড গমন করলে বেশ কিছু খেলায় ওয়েস্টার্ন অস্ট্রেলিয়ার পক্ষে খেলার সুযোগ পান।
আন্তর্জাতিক ক্রিকেট
সমগ্র খেলোয়াড়ী জীবনে ১০টি টেস্টে অংশগ্রহণের সুযোগ হয় তার। পাশাপাশি বিশ্ব সিরিজ ক্রিকেট প্রতিযোগিতা চলাকালে ৫টি একদিনের আন্তর্জাতিকে অংশ নিয়েছেন তিনি। ৩ নভেম্বর, ১৯৭৯ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে কেভিন রাইটের।
১৯৭৭-৭৮ মৌসুমে স্টিভ রিক্সনকে ভারতের বিপক্ষে খেলার জন্য অস্ট্রেলিয়ার উইকেট-রক্ষক হিসেবে মনোনয়ন দেয়া হয়েছিল। এরপর তিনি ওয়েস্ট ইন্ডিজ গমন করেন। ১৯৭৮-৭৯ মৌসুমে জন ম্যাকলিনকে রিক্সনের স্থলাভিষিক্ত করা হয়। চার টেস্ট খেলার পর ম্যাকলিন আঘাতপ্রাপ্ত হলে পঞ্চম টেস্ট খেলার জন্য কেভিন রাইটকে দলে অন্তর্ভুক্ত করা হয়। ঐ সময় তিনি ৮৩টি ডিসমিসালের সাথে জড়িত ছিলেন। রাইট ২৯ ও ০ রান তুলেন। তন্মধ্যে, তার সংগৃহীত ২৯ রান অস্ট্রেলিয়ার প্রথম ইনিংসে দ্বিতীয় সর্বোচ্চ রান ছিল। এর পরপরই ইংল্যান্ডের বিপক্ষে দুইটি ওডিআই খেলার জন্য অস্ট্রেলিয়া দলে রাখা হয়। ঐ দুই খেলাতেই অস্ট্রেলিয়া দল জয়লাভ করেছিল। ষষ্ঠ টেস্টে তিনি ৩ ও ৫ রান তুলেন। ঐ টেস্টে অস্ট্রেলিয়া দল আরও একটি পরাজয়ের শিকার হয়।
১৯৭৮-৭৯ মৌসুমের অ্যাশেজ সিরিজের চতুর্থ টেস্ট শেষে জন ম্যাকলিনের স্থলাভিষিক্ত হন তিনি। ঐ সিরিজ শেষে অল্প কিছুদিন পরই একই মৌসুমে সফররত পাকিস্তানের বিপক্ষে দুই টেস্টে অংশ নেন। এরপর ১৯৭৯ সালের শেষদিকে অস্ট্রেলিয়া দলের সাথে ভারত গমন করেন। ঐ সিরিজে ছয় টেস্টের প্রত্যেকটিতেই অংশগ্রহণ ছিল কেভিন রাইটের। ১০ মাসের মধ্যেই ১০টি টেস্ট খেলতে পেরেছিলেন।
পাকিস্তান গমন, ১৯৭৯-৮০
১৯৭৯ সালে ইংল্যান্ড গমন করেন। ঐ সফরে বিশ্বকাপ ক্রিকেটে অংশ নেন। এরপর ভারতে ছয় টেস্টের সিরিজেও অংশগ্রহণ ছিল তার। বিশ্বকাপে ইংল্যান্ডের বিপক্ষে ৬ রান, পাকিস্তানের বিপক্ষে ২৩ রান তুলেন। তবে, কানাডার বিপক্ষে তাকে ব্যাট হাতে মাঠে নামতে হয়নি।
ভারত গমন, ১৯৭৯-৮০
ভারতের মাটিতে পদার্পণ করেই উদ্বোধনী খেলায় ৫২ রান তুলেছিলেন। প্রথম টেস্টে ২০ ও ৫ রান তুলেন। তবে, তার এ সংগ্রহ অধিনায়ক কিম হিউজকে সন্তুষ্ট করতে পারেনি।
দ্বিতীয় টেস্টে তুমুল প্রতিদ্বন্দ্বিতা গড়ে ১৬ রান তুলেছিলেন। তৃতীয় টেস্টে করেন ৬ ও ১১ রান। চতুর্থ টেস্টে ৫৫ ও ১৫ রানের দুই অঙ্কের কোটা স্পর্শ করতে পেরেছিলেন। তবে, পঞ্চম টেস্টে ০ ও ১২ রান তুলেন। ৬ষ্ঠ টেস্টে করেন ১১ ও ৫ রান।
বিশ্ব সিরিজ ক্রিকেট পরবর্তী সময়কাল
অস্ট্রেলিয়ায় ফিরে আসার পর বিশ্ব সিরিজ ক্রিকেটে অংশগ্রহণকারী খেলোয়াড়েরা নিজেদেরকে খেলার জগতে সম্পৃক্ত করার বিষয়টি পর্যবেক্ষণ করেন। কেভিন রাইট পশ্চিম অস্ট্রেলিয়া দলের বাইরে থাকেন ও অস্ট্রেলিয়া দলের অন্যতম সদস্য রড মার্শ তার স্থলাভিষিক্ত হন। বিশ্ব সিরিজ ক্রিকেট শেষ হলে অস্ট্রেলিয়া দলসহ ওয়েস্টার্ন অস্ট্রেলিয়া দল থেকে রড মার্শের কাছে স্থানচ্যূত হন। এরপর তিনি সাউথ অস্ট্রেলিয়ায় চলে যান ও প্রথম-শ্রেণীর খেলোয়াড়ী জীবন অব্যাহত রাখেন।
রড মার্শের আন্তর্জাতিক দায়িত্ব পালনকালে আটটি প্রথম-শ্রেণীর খেলায় অংশগ্রহণের সুযোগ পান। ৩৫ গড়ে ৩২২ রান তুলেন তিনি। তন্মধ্যে সর্বোচ্চ করেন ৮৮ রান ও ৩৪টি ডিসমিসাল ঘটানোয় পারদর্শীতা দেখান। শেফিল্ড শিল্ডে তাসমানিয়ার বিপক্ষে একটি খেলায় সাতটি ডিসমিসাল ও ৫৫ রান তুলে ম্যান অব দ্য ম্যাচের পুরস্কার লাভ করেন কেভিন রাইট। তাসত্ত্বেও, অস্ট্রেলীয় দল নির্বাচকমণ্ডলী ১৯৮০ সালে পাকিস্তান গমনের জন্য মার্শের বিকল্প উইকেট-রক্ষক হিসেবে ভিক্টোরিয়ার রিচি রবিনসনকে দলে যুক্ত করে।
দক্ষিণ অস্ট্রেলিয়ায় অন্তর্ভুক্তি
১৯৮০-৮১ মৌসুমে দক্ষিণ অস্ট্রেলিয়ায় চলে যান। সেখানে ২৮ গড়ে ৩৯৯ রান তুলেন। তন্মধ্যে, ১০৫ রান তুলে ব্যক্তিগত প্রথম সেঞ্চুরি হাঁকান ও ২৭ ডিসমিসাল ঘটান। তবে, ১৯৮১ সালের অ্যাশেজ সিরিজে দল নির্বাচকমণ্ডলী কর্তৃক উপেক্ষার পাত্রে পরিণত হন ও দ্বিতীয় উইকেট-রক্ষক হিসেবে স্টিভ রিক্সনকে নামাঙ্কিত করা হয়। ১৯৮১-৮২ মৌসুমে সাউথ অস্ট্রেলিয়ার শেফিল্ড শিল্ডের শিরোপা বিজয়ী দলের সদস্য ছিলেন কেভিন রাইট। এ মৌসুমটি দূর্দান্ত কাটান। ৩৯.২০ গড়ে ৩৯২ রান তুলে ব্যক্তিগত সেরা মৌসুম পাড় করেন। অপরাজিত ১০৪ রানের ইনিংস খেলার পাশাপাশি ৩২ ডিসমিসাল ঘটান তিনি। ঐ দলের সাথে আরও দুই মৌসুম খেলেন। ১৯৮২-৮৩ মৌসুমে ৩০.৩৩ গড়ে ৪৫৫ রান করেন। পরের মৌসুমে ১৬.৪০ গড়ে ১৬৪ রান তুলেন। নিয়মিত অধিনায়ক ডেভিড হুকসের অনুপস্থিতিতে দলের অধিনায়কত্ব লাভ করেন।
১৯৮৩-৮৪ মৌসুমে শেফিল্ড শিল্ডে সাউথ অস্ট্রেলিয়ার ফলাফল বেশ হতাশাব্যঞ্জক ছিল। তবে, ম্যাকডোনাল্ডস কাপের শিরোপা বিজয়ে প্রভূতঃ ভূমিকা রাখেন তিনি। ঐ মৌসুমে দক্ষিণ অস্ট্রেলিয়ার ব্যাটসম্যান ওয়েন ফিলিপস দলের কিছু একদিনের খেলায় উইকেট-রক্ষণের দায়িত্বভার প্রদান করা হয়। ১৯৮৪ সালের শুরুতে ওয়েস্ট ইন্ডিজ গমনের জন্য ফিলিপসকে অস্ট্রেলিয়ার টেস্ট উইকেট-রক্ষক হিসেবে মনোনীত করা হয়। ১৯৮৪-৮৫ মৌসুমের শুরুতে সাউথ অস্ট্রেলিয়া কর্তৃপক্ষ রাইটকে দলের উইকেট-রক্ষক ও সহঃঅধিনায়কের দায়িত্বভার অর্পণ করে। ফলশ্রুতিতে, ফিলিপস ওয়েস্টার্ন অস্ট্রেলিয়ার দিকে ধাবিত হবার চেষ্টায় লিপ্ত হন। তবে, সেপ্টেম্বরে কেভিন রাইট প্রথম-শ্রেণীর ক্রিকেট থেকে অবসর নেন।
অবসর
১৯৮৪ সালে ওয়েন ফিলিপসকে সাউথ অস্ট্রেলিয়ার উইকেট-রক্ষক মনোনীত করা হলে কেভিন রাইট প্রথম-শ্রেণীর ক্রিকেটকে বিদায় জানান। সিডনিতে চলে যান ও ঈগল ইন্স্যুরেন্সের নিউ সাউথ ওয়েলসের বিভাগীয় ব্যবস্থাপকের দায়িত্ব পালন করেন।
হাল্ক হোগান
টেরি জেন বোলে (জন্ম আগস্ট ১১, ১৯৫৩), বেশি পরিচিত তার রিং নাম হাল্ক হোগান হিসেবে, একজন আমেরিকান অর্ধ-অবসরে থাকা পেশাদারি কুস্তিগির এবং অভিনেতা। সে বেশি পরিচিত ওয়ার্ল্ড রেসলিং ফেডারেশন/এন্টারটেইনমেন্ট, ওয়ার্ল্ড চ্যাম্পিয়নশীপ রেসলিং এবং টিএনএতে কাজ করার জন্য। সে ছয়বারের ডাব্লিউডাব্লিউএফ/ই চ্যাম্পিয়ন এবং ছয়বারের ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন।
১৯৮০ সালের মে মাসে জাপানের নিউ জাপান প্রো রেসলিং এ তার জীবনের প্রথম ম্যাচ লড়াই করেন। ২০০৫ সালে স্যাইভেস্টার স্টলঅন দ্বারা ডাব্লিউডাব্লিউই হল অব ফেম নির্বাচিত হন।
ইরিনা মেলনিকোভা
ইরিনা মেলনিকোভা (২৪ অক্টোবর ১৯১৮ - ৩ নভেম্বর ২০১০) ছিলেন স্লোভাকিয়া এবং চেক প্রজাতন্ত্রের ইউক্রেনীয় ইতিহাসবিদ। ঐতিহাসিক বিজ্ঞানের ডক্টর। ইউক্রেনের ন্যাশনাল একাডেমি অফ সায়েন্সেস এর সংশ্লিষ্ট সদস্য।
জীবন
ইরিনা মেলনিকোভা ২৪ অক্টোবর ১৯১৮ সালে মেনা, চেরনিহিভ অঞ্চলে জন্মগ্রহণ করেছিলেন। মেলনিকোভা কিয়েভ বিশ্ববিদ্যালয় থেকে স্নাতক হন (১৯৪০)। দ্বিতীয় বিশ্বযুদ্ধের অংশ হিসাবে জার্মান-সোভিয়েত সামরিক সংঘাতের সূচনার সাথে তাকে কাজাখস্তানের শ্যামকেন্ট শহরে সরিয়ে নেওয়া হয়েছিল। মেলনিকোভা দক্ষিণ কাজাখ ইনস্টিটিউট অফ টিচিং (১৯৪১-১৯৪২) এ জোরপূর্বক দেশত্যাগে ইতিহাস শেখানো শুরু করেন।
মেলনিকোভা ইউনাইটেড ইউক্রেনীয় স্টেট ইউনিভার্সিটির কেজিল-ওরডা (টুভা) স্নাতক স্কুলে পড়াশোনা করেছেন। কিয়েভে তিনি তার গবেষণামূলক প্রবন্ধ "১৭২৫-১৭৪০ সালে ইউক্রেনের উপর রাশিয়ান সরকারের নীতি" (তত্ত্বাবধায়ক এ. ভেদেনস্কি) (১৯৪৬) রক্ষা করেছিলেন, কিন্তু এর পরে তিনি বোহেমিয়ানবাদ এবং পশ্চিম স্লাভিক অধ্যয়নের জন্য নিজেকে নিয়োজিত করার জন্য ইউক্রেনীয় পড়াশোনা ছেড়ে দেন।
মেলনিকোভা ছিলেন ইউক্রেনীয় ইতিহাসবিদ আন্দ্রি লিখোলাতের স্ত্রী।
গবেষণা
১৯৪৭ থেকে ১৯৫৯ সাল পর্যন্ত মেলনিকোভা ইউএসএসআর একাডেমি অফ সায়েন্সেস (মস্কো) এর স্লাভোনিক স্টাডিজ ইনস্টিটিউটের একজন সিনিয়র গবেষক ছিলেন। সেখানেই তিনি চেক প্রজাতন্ত্র, স্লোভাকিয়া এবং ট্রান্সকারপাথিয়ার রাজনৈতিক ইতিহাস অধ্যয়ন করতে শুরু করেছিলেন, যা সবেমাত্র ইউএসএসআর-এর পক্ষে সংযুক্ত করা হয়েছিল।
১৯৫৭ সাল থেকে মেলনিকোভা ইউএসএসআর একাডেমি অফ সায়েন্সেসের ইতিহাসের ইনস্টিটিউটে কিয়েভে কাজ করেছিলেন। সেখানে, 1961 সালে, তিনি "পুঁজিবাদের অস্থায়ী আংশিক স্থিতিশীলতার (1924-1929) সময়কালে চেকোস্লোভাকিয়ায় শ্রেণী সংগ্রাম" এর উপর তার ডক্টরেট গবেষণামূলক গবেষণাটি রক্ষা করেছিলেন। আজ অবধি, এই কাজটি 1920 এর দশকের চেক রাজনৈতিক দলগুলির ইতিহাসে সবচেয়ে সম্পূর্ণ রয়ে গেছে, যা ইউক্রেনে লেখা হয়েছিল।
1965 - 1988 সালে মেলনিকোভা আন্তর্জাতিক সম্পর্কের সমাজতান্ত্রিক ইতিহাস বিভাগের প্রধান ছিলেন, 1988 সাল থেকে - প্রধান গবেষণা ফেলো। 1973 সালে তিনি ইউএসএসআর (1973) এর একাডেমি অফ সায়েন্সেসের সংশ্লিষ্ট সদস্য নির্বাচিত হন।
১৯৭০-এর দশকে মেলনিকোভা ইউরোপীয় দেশগুলির ইতিহাসের একজন নেতৃস্থানীয় পণ্ডিত ছিলেন, স্লোভাকিয়া এবং চেক প্রজাতন্ত্রের ইতিহাসের কয়েকটির মধ্যে একটি। তিনি বুলগেরিয়া, চেক প্রজাতন্ত্র এবং পোল্যান্ডের একাডেমি অফ সায়েন্সেসের প্রাসঙ্গিক ঐতিহাসিক প্রতিষ্ঠানগুলির সাথে সহযোগিতা প্রতিষ্ঠা করেছেন। ইউক্রেনের স্বাধীনতা পুনরুদ্ধারের পরে, তিনি আধুনিক সময়ে ইউক্রেনের আন্তর্জাতিক সম্পর্কের ইতিহাস অধ্যয়নের জন্য একটি এজেন্ডা তৈরি করেছিলেন। ২০০২ সালে তিনি "ইউক্রেনের বিজ্ঞান ও প্রযুক্তির সম্মানিত কর্মী" উপাধিতে ভূষিত হন।
ফুকুশিমা প্রশাসনিক অঞ্চল
ফুকুশিমা প্রশাসনিক অঞ্চল (福島県? ফুকুশিমা কেন্‌) হল জাপানের মূল দ্বীপ হোনশুর তোওহোকু অঞ্চলে অবস্থিত একটি প্রশাসনিক অঞ্চল। এর রাজধানী ফুকুশিমা নগর।
ইতিহাস
মেইজি পুনর্গঠনের আগে পর্যন্ত ফুকুশিমা অঞ্চলটি মুৎসু প্রদেশের অন্তর্গত ছিল। পঞ্চম শতাব্দী নাগাদ ‘সভ্য জাপান’-কে ‘উত্তুরে অসভ্য’-দের হাত থেকে রক্ষা করার জন্য শিরাকাওয়া প্রাচীর ও নাকোসো প্রাচীর তৈরি হয়। ৬৪৬ খ্রিঃ তাইকা সংস্কারের সময় ফুকুশিমা মুৎসু প্রদেশের অন্তর্ভুক্ত হয়। ৭১৮ খ্রিঃ ইওয়াসে ও ইওয়াকি নামক দুটি নতুন প্রদেশ তৈরি হয়, কিন্তু ৭২২ থেকে ৭২৪ খ্রিঃ এর মধ্যে এগুলি আবার মুৎসুর অন্তর্ভুক্ত হয়।
১৮৮২ খ্রিঃ মিশিমা মিচিৎসুনে ফুকুশিমার শাসকের পদে আসীন হলে একটি বড় বিদ্রোহ ঘটে। এই বিদ্রোহ ফুকুশিমা ঘটনা বলে পরিচিত।
২০১১ ভূমিকম্প ও ক্ষয়ক্ষতি
২০১১ তোওহোকু ভূমিকম্প ও সুনামি এবং তৎসঞ্জাত ফুকুশিমা দাইচি নিউক্লীয় দুর্ঘটনায় ফুকুশিমা প্রশাসনিক অঞ্চলের ব্যাপক ক্ষতি হয়। সর্বাধিক দুর্ভোগ সহ্য করতে হয় পূর্বের উপকূলভাগে হামা-দোওরি অঞ্চলকে।
২০১১ খ্রিঃ ১১ই মার্চ, স্থানীয় সময় দুপুর ২ টো ৪৬ মিনিটে একটি ৯ মাত্রার ভূমিকম্প মিয়াগি প্রশাসনিক অঞ্চলের উপকূলভাগে আঘাত করে। জাপান আবহবিদ্যা নিয়োগের শিন্দো ভূকম্প মাপক স্কেলে হামা-দোওরি সহ ফুকুশিমার পূর্বদিকের বিভিন্ন স্থানে ৬ মাত্রার বেশি কম্পন অনুভূত হয়; পশ্চিমে আইযু ইত্যাদি অঞ্চলে কম্পনের মাত্রা ২ এর কাছাকাছি নেমেছিল। নাকা-দোওরি অঞ্চলে অবস্থিত রাজধানী নগর ফুকুশিমায় কম্পনের মাত্রা ছিল ৬ এর সামান্য কম।
এই ভূমিকম্পের পর বিভিন্ন স্থান থেকে ক্ষয়ক্ষতির খবর আসে। ফুজিনুমা বাঁধ বিকল হয়ে যায় এবং বিভিন্ন অঞ্চলে ধস নামে। ভূমিকম্পের ফলে সৃষ্ট বিধ্বংসী সুনামিটি পূর্বে উপকূলে আঘাত করে বিপুল প্রাণহানির কারণ হয়।
ভূমিকম্পের পরবর্তী দুই বছরে ফুকুশিমা প্রশাসনিক অঞ্চলের ১৮১৭ জন অধিবাসীকে হয় মৃত বলে শনাক্ত করা গেছে, অথবা নিখোঁজ হিসেবে চিহ্নিত করা হয়েছে।
ফুকুশিমা দাই-ইচি নিউক্লীয় দুর্ঘটনা
উপর্যুক্ত ভূমিকম্প ও সুনামির ফলে ওকুমায় অবস্থিত ফুকুশিমা দাই-ইচি নিউক্লীয় বিদ্যুৎ উৎপাদন কেন্দ্রের ছয়টি রিয়্যাক্টরের দু’টিতে বিস্ফোরণ হয়, এর পরেই আরও তিনটি রিয়্যাক্টরে আংশিক গলন ও অগ্নিকাণ্ড ঘটে। নিকটবর্তী অঞ্চলের বহু বাসিন্দাকে অন্যত্র সরিয়ে নিয়ে যাওয়া হয়। বিদ্যুৎকেন্দ্রটির আশেপাশে তেজস্ক্রিয় বিকিরণের মাত্রা প্রতি ঘণ্টায় ৪০০ মিলিসিভার্টে পৌঁছে যায়। সমগ্র জাপানে বিকিরণের মাত্রায় লক্ষ্যণীয় বিবর্ধন আসে। ১১ই এপ্রিল, ২০১১ তে অধিকর্তারা পারমাণবিক দুর্ঘটনার ৭ মাত্রার স্কেলে ফুকুশিমা দাই-ইচিকে সর্বোচ্চ মাত্রা ৭ দিয়ে ব্যাখ্যা করেন। ১৯৮৬ খ্রিঃ চের্নোবিল দুর্ঘটনার পর এত বড় পারমাণবিক দুর্ঘটনা কোথাও হয়নি। অনেক মাস পরে ঘটনাস্থলের ২০ কিমি ব্যাসার্ধের অন্তর্বর্তী অঞ্চলকে জনবসতি স্থাপনের জন্য নিরাপদ ঘোষণা করা হয়, যদিও বিদ্যুৎকেন্দ্রটির অতি নিকটস্থ অঞ্চল তখনও বিপজ্জনক ছিল।
ভূগোল
ফুকুশিমা হল তোওহোকু অঞ্চলের দক্ষিণতম ও টোকিওর নিকটতম প্রশাসনিক অঞ্চল। উত্তর-দক্ষিণে বিস্তৃত সমান্তরাল পর্বতশ্রেণী দ্বারা এটি তিনটি উপাঞ্চলে বিভক্ত। পশ্চিম থেকে পূর্বে এই উপাঞ্চলগুলি হল যথাক্রমে আইযু, নাকাদোওরি ও হামাদোওরি।
উপকূলীয় হামাদোওরি অঞ্চল প্রশান্ত মহাসাগরের তীরে অবস্থিত, সর্বাপেক্ষা সমতল ও সমভাবাপন্ন জলবায়ুর জায়গা। নাকাদোওরি হল কৃষিপ্রধান মধ্যাঞ্চল; রাজধানী নগরটি এখানে অবস্থিত। আইযু উপাঞ্চলের পর্বতগুলিতে আছে নয়নাভিরাম হ্রদ, ঘন বন ও শীতে দৃষ্ট তুষারপাত।
২০১২ এর এপ্রিলের হিসেব অনুযায়ী সমগ্র প্রশাসনিক অঞ্চলটির ১৩ শতাংশ সংরক্ষিত বনাঞ্চল। বান্দাই-আসাহি, নিক্কোও ও ওযে হল জাতীয় উদ্যান; এচিগো সান্‌যান-তাদামি হল উপ-জাতীয় উদ্যান। এছাড়া ১১টি প্রশাসনিক আঞ্চলিক উদ্যান আছে।
শার্ল উদাই
শার্ল ফ্রঁসোয়া মোরিস উদাই (১৮৮৮-১৯১৬) একজন ফরাসি সেনা কর্মকর্তা ছিলেন। প্রশিক্ষণার্থে একজন প্রকৌশলী হলেও তিনি উপনিবেশিক মন্ত্রীর পদে ফরাসি পশ্চিম আফ্রিকায় নিযুক্ত হন।
পরবর্তীতে লেফটেন্যান্ট কর্নেল থেকে কর্নেল পদে পদোন্নতি লাভ করার পরে তিনি মিশন উদাইয়ের এক জরিপের দায়িত্বে ছিলেন, যার ফলে রেজি দে শ্যমাঁ দ্য ফের আবিজঁ-নিজে তৈরি হয়েছিল।
তিনি সোসিয়েতে ফ্রঁসেজ দ্য ফোতোগ্রাফি (ফরাসি আলোকচিত্রগ্রহন সমাজ)-এর সদস্য ছিলেন।
উদাই ১৯১৬ সালে প্যারিসে মারা যান এবং মোঁপারনাস সমাধিস্থলে তাকে সমাহিত করা হয়। তিনি চিটো দে সেন্ট হিলায়ারের মালিক ছিলেন এবং যদিও তাঁর নামটি টাউন ওয়ার স্মৃতিসৌধে তালিকাভুক্ত করা হয়েছে তবে তিনি ফ্রান্সের জন্য মারা গিয়েছিলেন বলে আনুষ্ঠানিকভাবে তালিকাভুক্ত হয়নি। আবিজানের অ্যাভিনিউ উদাইয়ের নামে নামকরণ করা হয়েছে।
নাতাশা দোশি
নাতাশা দোশি (জন্ম: ২ আগস্ট ১৯৯৩) একজন ভারতীয় চলচ্চিত্র অভিনেত্রী এবং মডেল, যিনি মালয়ালম এবং তেলুগু চলচ্চিত্রে অভিনয় করে থাকেন। তিনি অনিল কুমার পরিচালিত মান্ত্রিকান চলচ্চিত্রটি দিয়ে ২০১২ সালে অভিনয়ে আত্মপ্রকাশ করেছিলেন।
প্রাধমিক জীবন
ভারতের মুম্বইয়ে জন্মগ্রহণকারী দোশি শৈশবেই অভিনয় শুরু করেছিলেন এবং তিনি একজন প্রশিক্ষিত ধ্রুপদী নৃত্যশিল্পীও। তিনি মিস কেরাল ২০১০-এ মিস ট্যালেন্টেড হিসাবে ভূষিত হয়েছিলেন।
কর্মজীবন
নাতাশা ২০১২ সালের মালয়ালম ডকুমেন্টারি হরর-কমেডি চলচ্চিত্র মান্ত্রিকান এর মাধ্যমে অভিনয়ে আত্মপ্রকাশ করেছিলেন। একই বছরে তিনি দক্ষিণ কোরিয়ার একটি রোমান্টিক নাট্যধর্মী-চলচ্চিত্র থ্রি-আয়রনের উপর ভিত্তি করে তৈরি মালায়ালাম চলচ্চিত্র হাইড এন' সিক-এ গৌরী চরিত্রে অভিনয় করেছিলেন। যদিও চলচ্চিত্রগুলি বাণিজ্যিকভাবে সফল হতে পারেনি, তবুও তিনি ফ্রান্সিস থান্নিকাল পরিচালিত একটি মালয়ালম চলচ্চিত্র কল মি @ এর জন্য স্বাক্ষর করেছিলেন। পরে তিনি নওশাদ পরিচালিত একটি মালয়ালম রোমান্টিক-কমেডি চলচ্চিত্র কাপুচিনো-তে প্রধান চরিত্রে অভিনয় করেছিলেন। নাতাশা তার প্রথম তেলুগু চলচ্চিত্র জয় সিংহ-তে অভিনয়ের জন্য পরিচিতি লাভ করেন, যেখানে তিনি সহ নয়নতারা এবং নন্দমুরি বলকৃষ্ণ'ও অভিনয় করেছিলেন।
পিচফর্ক
শব্দটি কথোপকথনেও প্রয়োগ করা হয়, কিন্তু ভুলভাবে, বাগান ফর্ক। দেখতে একই রকম হলেও, বাগান ফর্ক পিচফর্কের চেয়ে খাটো এবং মজবুত, তিন বা চারটি মোটা কাটাযুক্ত যা বাগানের মাটি উল্টানো বা আলগা করার উদ্দেশ্যে ব্যবহৃত হয়।
বিকল্প পদ
ইংল্যান্ডের কিছু অংশে, একটি পিচফর্ক একটি প্রং নামে পরিচিত। আয়ারল্যান্ডের কিছু অংশে, স্প্রং শব্দটি বিশেষভাবে চার-দাঁতের পিচফর্ককে বোঝাতে ব্যবহৃত হয়।
বর্ণনা
থাম্ব| একটি কম্পোস্ট বিনের পাশে পাঁচ কাঁটার একটি পিচফর্ক।
লোপার
থাম্ব| দ্বৈত বাঁকা ব্লেডযুক্ত বাইপাস লোপার লোপার হল এক ধরনের কাঁচি যা ডাল ও ছোট শাখা ছাঁটাই করার জন্য ব্যবহৃত হয়, যেমন খুব লম্বা হাতলযুক্ত ছাঁটাই করা কাঁচি। এগুলো হস্তচালিত বাগান সরঞ্জামের মধ্যে বৃহত্তম ধরনের.
এগুলি সাধারণত দুই হাতে চালাতে হয় এবং সাধারণত দুই হাতলের মধ্যে ফাঁকা থাকে এবং হাতল  লম্বা হয় ভাল লিভারের পেতে। কিছুতে টেলিস্কোপের মত হাতল থাকে যা দুই মিটার পর্যন্ত বাড়ানো যেতে পারে, গাছের উচ্চ শাখায় পৌঁছানোর জন্য। লোপারগুলি প্রধানত  ব্যাসের শাখা কাটা যায়। কিছু নতুন লোপার নকশায় একটি গিয়ার বা যৌগিক লিভার সিস্টেম রয়েছে যা ব্লেডগুলিতে প্রয়োগ করা শক্তিকে বাড়ানো যায়।
কঙ্গো প্রজাতন্ত্রের ইতিহাস
কঙ্গো প্রজাতন্ত্রের ইতিহাস হল তার নিজস্ব আদি সভ্যতা, ফরাসী এবং স্বাধীনতা-উত্তর সভ্যতার সংমিশ্রণ।
বান্টু ও পিগমী
বর্তমান কঙ্গোর আদি বাসিন্দা হল বাম্বুতি জনগোষ্ঠীর মানুষ। প্রস্তর যুগের উপজাতি পিগমী-দের সাথে এই বাম্বুতি জনগোষ্ঠীর সম্পর্ক আছে। তারা প্রায় ২,০০০ বছর আগে কঙ্গোর (গণতান্ত্রিক প্রজাতন্ত্রের) উত্তর অঞ্চল থেকে আসা বান্টু উপজাতিদের প্রভাবে ধীরে ধীরে লৌহ যুগে প্রবেশ করে। এই অঞ্চলের প্রধান বান্টু উপজাতিরাই হল কঙ্গো, যা বাকোঙ্গো নামেও পরিচিত। তারা কঙ্গো নদীর উত্তর ও দক্ষিণে উৎস বরাবর কিছুটা দুর্বল এবং ক্ষণস্থায়ী একটি রাজ্য প্রতিষ্ঠা করেছিল। এই কঙ্গোলীয় রাজ্যের রাজধানী ছিল ম্‌বাঞ্জা কঙ্গো। পরবর্তীকালে পর্তুগিজদের সময়ে সীমান্ত-শহর সাও সালভাদোর হিসাবে পরিচিত হয়।
রাজধানী থেকে তারা বর্তমান আঙ্গোলা, কঙ্গো প্রজাতন্ত্র এবং গণতান্ত্রিক প্রজাতন্ত্রের কঙ্গোকে নিয়ে গঠিত একটি সাম্রাজ্য শাসন করত। নিকটবর্তী উপনদী-বিধৌত রাজ্যগুলিতে শাসন করতে, প্রায়ই কঙ্গো রাজারা তাঁদের পুত্রদের সে রাজ্যগুলির প্রধান হিসাবে নিয়োগ করতেন। এমন ছয়টি প্রদেশ ছিল ম্‌বেম্বা, সোয়ো, ম্‌বাম্বা, ম্‌বাটা, ন্‍সুন্দি এবং ম্‌পাঙ্গু। সঙ্গে ছিল উপনদী-বিধৌত উত্তরে লোয়াঙ্গো রাজ্য এবং দক্ষিণে ম্‌বুন্দু রাজ্য। সাম্রাজ্যের পূর্ব সীমান্তে ছিল কঙ্গো নদী-র উপনদী কাওঙ্গো নদী। জানা যায় ৩০ থেকে ৪০ লক্ষ বাসিন্দার এই সাম্রাজ্যের আয়তন ছিল ৩,০০,০০০ কিমি২। জনশ্রুতি আছে, ১৪০০ খ্রীষ্টাব্দে এই সাম্রাজ্যের পত্তন হয় যখন রাজা লুকেনি লুয়া নিমি, কাবুঙ্গা রাজ্য দখল করে ম্‌বাঞ্জা কঙ্গো-তে রাজধানী স্থাপন করেন।
পর্তুগিজ অভিযান
ইউরোপীয়রা প্রথম পদার্পণের পরপরই লৌহ যুগ-এর আফ্রিকা এক প্রচন্ড চাপের সম্মুখীন হয়। এ ক্ষেত্রে প্রথম ইউরোপীয় ছিল পর্তুগিজ অভিযাত্রীদল। প্রাচ্য বাণিজ্যে ভেনিশীয় এবং অটোমান নিয়ন্ত্রণ ভেঙে পর্তুগালের রাজা দ্বিতীয় জন এশিয়ার সাথে সরাসরি যোগাযোগ স্থাপনের লক্ষ্যে আফ্রিকা উপকূলের দক্ষিণে একাধিক অভিযানের আয়োজনের চেষ্টা করেন। ১৪৮২-১৪৮৩ সালে কঙ্গো নদী-র দক্ষিণে যাত্রা করে, ক্যাপ্টেন ডায়োগো কা, তখনো পর্যন্ত অনাবিষ্কৃত ঐ নদীর উৎস মুখটি আবিষ্কার করেন। তিনিই ছিলেন কঙ্গো সাম্রাজ্য-র সাথে সংঘর্ষে প্রথম ইউরোপীয়।
প্রথম দিকে এই সম্পর্ক ছিল খুবই সীমিত স্তরে এবং বিবেচিত হয়েছিল উভয় পক্ষের উপকারী বলে। স্থানীয় আভিজাতরা খ্রিস্টধর্ম-কে সহজেই গ্রহণ করেছিল। ৩ মে ১৪৯১ সালে রাজা নাজিঙ্গা ন্‍কুয়া ছিলেন প্রথম খ্রিস্টানধর্ম গ্রহণকারী কঙ্গো রাজা প্রথম জোও। ১৫০৭ সালে তাঁর মৃত্যুর পরে তাঁর পুত্র ন্‌জিংগা ম্‌বেম্বা, রাজা প্রথম আফোনসো উপাধি নিয়ে ১৫৪৩ সাল পর্যন্ত শাসন করেছিলেন। তাঁর শাসনাকালে সে দেশে খ্রিস্টধর্ম একটি দৃঢ় ভিত্তি লাভ করে। ম্‌বাঞ্জায় অনেক গীর্জা নির্মিত হয়, যার মধ্যে কুলুম্বিম্বি ক্যাথেড্রাল (১৪৯১ থেকে ১৫৩৪ সালের মধ্যে নির্মিত) ছিল সবচেয়ে চিত্তাকর্ষক। তাত্ত্বিকভাবে পর্তুগাল এবং কঙ্গোর রাজা সমান ক্ষমতার অধিকারী ছিলেন এবং তাঁদের মধ্যে চিঠিপত্রের বিনিময় চলত। কঙ্গো এক সময়ে এমনকি কিছু ক্ষেত্রে ভ্যাটিকান-এর সাথে কূটনৈতিক সম্পর্ক স্থাপন করেছিল এবং পোপ এই অঞ্চলের বিশপ হিসাবে স্থানীয় ব্যক্তিকে নিযুক্ত করেছিলেন।
বিদ্রোহ
পর্তুগিজ শাসনের বিরুদ্ধে একের পর এক বিদ্রোহের মধ্যে ম্‌বয়াইলার যুদ্ধ এবং কিম্পা ভিটার নেতৃত্বে বিদ্রোহ ছিল সবচেয়ে গুরুত্বপূর্ণ। খনির অধিকার নিয়ে পর্তুগিজ প্রশাসনের পক্ষে গভর্নর আন্দ্রে ভিদাল ডি নেগ্রিরোস এবং কঙ্গো রাজা প্রথম আন্তোনিয়ো-র দ্বন্দ্বের ফল ছিল ম্‌বয়াইলার যুদ্ধ (বা আম্বুইলার যুদ্ধ বা উলাঙ্গার যুদ্ধ)। কঙ্গো অধিপতি পর্তুগিজদের অতিরিক্ত আঞ্চলিক অধিকার দিতে অস্বীকৃত হওয়ায় এবং তার আগে ঐ অঞ্চলে কঙ্গো-রাজা ডাচদের আগ্রাসনে সমর্থন করায় পর্তুগিজরা ক্ষুণ্ণ ছিল। ১৬৬৫ সালের ২৫ অক্টোবর যুদ্ধের সময় আনুমানিক ২০,০০০ কঙ্গোসেনা পর্তুগিজদের বিরুদ্ধে লড়াই করেছিল, এবং ঘটনক্রমে যুদ্ধের প্রথম ভাগেই কঙ্গো-রাজা [[Afonso I|]প্রথম আফোনসো]-র মৃত্যু হয়।